આ ગેમમાં ભાગ લેનારાઓએ પણ બ્લુ વ્હેલની જેમ કેટલાક ટાસ્ક પૂરા કરવાનાં હોય છે. જોકે, અહીં જે પડકાર ઝીલવાના છે એ બ્લુ વ્હેલના આત્મઘાતી વલણ કરતાં એકદમ વિપરીત છે. પિંક વ્હેલ ચૅલેન્જ પૉઝિટિવ અને ઉમદા કાર્યો કરવા પ્રેરે છે. સાથે સહભાગી થનારી વ્યક્તિના દૈનિક જીવનમાં પ્રસન્નતા રેલાય એવા પ્રયત્નો કરે છે. તમે ગેમની વેબસાઇટ પર જઇને સાઇન ઇન કરો એટલે પહેલો જ મેસેજ આવે છે કે ‘હેલો પ્લેયર, બ્લુ વ્હેલના આનંદદાયક વિકલ્પ તરીકે વિકસાવાયેવી પિંક વ્હેલમાં તમારું સ્વાગત છે. હવે પછીના સાત દિવસ તમને જુદા જુદા ટાસ્ક (કામ) આપવામાં આવશે જે પૂરા કરીને તમે અને તમારા મિત્રોના ચહેરા પર સ્મિત રેલાઇ જશે. તમારે ગેમમાં સહભાગી થવા માટે નથી કોઇ પુરાવા મોકલવાની જરૂર કે આને સિક્રેટ રાખવાની સુધ્ધાં જરૂર નથી. ગેમ રમીને આનંદ માણો અને તમને જો મજા પડી હોય તો તમારા મિત્રોને પણ જણાવો. જો ગેમના કોઇ પણ તબક્કે તમને એમ લાગે કે તમારે હવે આગળ નથી રમવું તો તમે ગેમ છોડીને જઇ શકો છો.’ માત્ર તમારે તમારું ઇ-મેઇલ ઍડ્રેસ ક્ધફર્મ કરવાનું હોય છે. આ ઉપરાંત કોઇ અડચણ આવે તો એ માટે કોનો ક્યા નંબર પર સંપર્ક કરવો એની વિગતો પણ આપવામાં આવી છે. જીવલેણ ગેમ બ્લુ વ્હેલમાં તો ઘણી વિગતો આપવી પડે છે તેમ જ એ અધવચ્ચેથી છોડી જવાની છૂટ નથી.